open-index/open-wikipedia-markdown huggingface dataset:
Vattìu

Lu **vattìu**, ntô cristianèsimu, è lu primu sacramentu amministratu pi nfusioni d'acqua supra la testa dû vattiannu o pi mmirsioni, nta nu munzieddu di riliggioni antichi comu lu Mitraismu e moderni comu a riliggioni cristiana.

Li motti "vattìu", "vattiare" dirivanu di lu grecu (βαπτίζω, βάπτειν), unni a radici currispundenti significa "immergiri nta l'acqua". 
A diri lu veru lu vattiare stapissi a simbuliggiari lu sippillimentu di lu omu viecciu e a rinascita di lu omu rinnuvatu.

Nta li setti di li cusiddetti culti misterici si trasìa a fari parti attraversu nu ritu ca li greci ciamarunu battesimu di la vuci "baptizzo", ca vulissi diri "immergu".
L'inizziatu duoppu nu periodu d'indottrinamentu vinìa immersu nta na vasca cuntinenti acqua lustrale che, avissi avuti lu putiri di cancillari tutti li colpi du passatu e ci pirmittia d'arriceviri comu premiu a vita iterna si avissi arrispittatu i regguli di la riliggiuni c'avìa bracciatu.

Li primi a mimoria d'uomu a praticari lu battesimu fuorru li sacirdoti egizziani di la dea Isidi. 
Sta pratica era arrisibbata a li Faraoni, e puoi data a li grandi sacirdoti infini a li 
dignitari pulitici e a li ufficiali, e infini fu istesa a tutti cumpresi li cìù umili.
Era na forma di cumunismu spirituali ca, lìava i massi a n'unica cridenza, e favurì l'imperialismu faraonicu.
Duoppu lu sucessu puliticu-suciali ripurtatu di li egizziani, nta lu giru di picca seculi tutti i riliggioni di lu Mediu Urienti sustinuti da li vari imperialismi, si truvarru a praticari lu vattìu.

Nta lu ritu liatu a lu cultu di li diu Attis, mentri l'inizziatu vinìa immersu nta l'acqua lustrali, lu sacirodti ricitava: «Tu si rinatu e di stu mumentu farai patti di lu mondu di li iletta a cui su apetti li potti di l'iternità ».

Li cirimonie battisimali, macari si ricitati nta lu nomi di divinità diversi, s'assumigghiaunu tutti. Lu stessu ritu cilibbratu nta l'Igittu pi la dea Iside vinìa ripitutu nta la [Frigia]] pi Attis, a Babbilonia pi lu diu Marduk, e nta la Grecia pi Dionisiu e Demetra ( Misteri
Eleusini) e nta a Pessia pi lu diu Mitra.
Accumunati accussì di nu stissu rituali e di nu stissu fini, chiddu di assicurari a li propri siguaci a risurrizzioni, tutti sti divinità si
truvarru nta lu pienu di na cumpitizzioni pi a suprimazzia, ca ci avìa lu scopu di siri a duminatrici su tutti lu Mediu Urienti tra lu V e lu VI secolo a.C.

----

Nta tutti li chiesi cristiane lu vattìu rapi i potti a tutti l'autri sacramenti.

Veni amministratu pi mirsioni suprattuttu nta li chiesi prutistanti. 

## Voci currilati

* Cresia
* Gesù
* Sacramentu
* Cristianesimu

## Bibbliografia
Chiesa Cattolica, *Catechismu di la Chiesa Cattolica*, Città dô Vaticanu, 1992 (ISBN 88-209-1888-9)

Catigurìa:Riliggiuni
Smania

La **smania** è lu statu d'aggitazzioni psicofìsica pruvucatu di altirazzioni fisiològgichi, di tinzioni nirvusa, di cunnizzioni ambintali sfavurèvuli, ecc.

Catigurìa:Cumpurtamentu umanu
Catigurìa:Situazzioni
Agghia

L**'agghia** è na chianta dâ famigghia dî Liliacei (Allium sativum) curtivata a scopu alimentàri.

Catigurìa:Cucina
Catigurìa:Chianti
Massaru

Lu **massaru** o **viddanu** è lu fatturi rispunzàbbili dâ cunnuzzioni e di l’amministrazzioni d'un funnu agrìculu. Nu massaru è n'upirusu 'mministranti di massarìa.
 
Lu **massaru** (rara la forma italianizzata **cuntadinu**) eni nu cristìanu 'mpiegatu nta lu sitturi aggriculu comi cultivaturi dô stierru, spicializzatu nta cultivazzioni dâ frutta, virdura e ciriali in basi ei carattiristichi dô tiempu e dô tirrinu.
Pò macari travagghiari 'ddivannu armali di curtili o armenti.
Lu massaru, affittuariu o dipindenti di n'impresa aggricola: nta st'urtimu casu si ciama "braccianti aggriculu" o "jurnataru".

## Nu stili di vita
Lu massaru eni sacunnu li fonti storichi, unu di li primi travagghi du munnu e 'mprimma cunzistìa 'nto mintirici semi nta lu stierru ppi fàrili gigghiari e cogghiri li frutti. Stu travagghiu fui chiddu ca fici addivintari l'essiri umani sidintari nta na banna limitata e non cacciaturi ca si muveunu in cuntinuazzioni. Lu mistèri cunzistìa a dàrici a cchi manciari a l'autri cristìani in canciu ri quarchi cosa o ri sanareddi.

Stu stili di vita a statu a principali uccupazzioni da maggiuranza di l'essiri umani a pàrtiri dâ *Rivuluzzioni* dô Nioliticu nfinu ô vintèsimu sèculu.

## Talìa puru

* Massa; siguitu dû nomu è nu titulu di rispettu.

Catigurìa:Agricultura
Campagna

La **campagna** è na stinzioni granni di turrinu, chianiggianti o cullinusu, fora di centri urbani, cu viggitazzioni spuntània o curtivata e picca abbitazzioni spartuti.

Catigurìa:Giugrafìa
Catigurìa:850 palori siciliani di basi
Jardinu (ciuri)

Lu **jardinu** (pl: jardina) è lu turrenu, specî ricintatu o dilimitatu di sipali, muri e sìmuli, curtivatu cu chianti urnamintali e ciuri.

Catigurìa:Sucità
Jardinu (agrumetu)

Lu **jardinu** (pl:  jardina) poti èssiri nu turrenu curtivatu a agrumi.

Catigurìa:Agricultura
Catigurìa:Lochi
Catigurìa:Sucità
Carnìfici

**Carnìfici** pò rifiriri a:
*cu duna la morti: Carnìfici (sintenza) 
*cu survigghia: Carnìfici (survigghianti)
Carnìfici (survigghianti)

Lu **carnìfici** è, supra l'antichi navi a remi, cu survigghiava e castiava li rimatura.

Catigurìa:Rolu
Airuni

L**'airuni** (dittu macari airòi) è n'aceddu acquàticu dâ famigghia di l'Ardeidae, specî dû gèniri *Ardea*, carattirizzati di longu pizzu drittu e coddu e ciampi veru sviluppati.

Catigurìa:Aceddi
Augghia (pisci)

L**'augghia** è nu pisci, ca si poti manciari, dâ famigghia dî Belonidi, dû corpu allungatu e masciddi puntuti.

Catigurìa:Pisci
Ala

L**'ala** è l'òrganu mòbbuli di lu volu, specî di li aceddi e nzetti, e, nta diversi riliggiuni e mitoluggìi, d'èssiri ritinuti capaci di vulari, ginirarmenti cummigghiatu di pinni o mimbranusu.

Catigurìa:Anatumìa
Catigurìa:850 palori siciliani di basi
Arrucanza

**Arruganza** pò rifiriri a:
*l'èssiri prisintusu: Arrucanza (l'èssiri arrucanti) 
*l'èssiri troppu orgugghiusu: Arrucanza (orgogghiu)
Arbergu

[thumb|right|N'arbergu a [Argentina]]
[thumb|right|N'arbergu a [Firenzi]]

N**arbergu**, o **hotel**, è na mprisa ricittiva ca furnisci n'alloggiu previu paiamentu, utilizzatu solitamenti pi suggiorni di durata brevi e spiciarmenti dî turisti. 

Assai spissu, l'arberghi furnìscinu midemma tanti sirvizza pi l'òspiti, comu nu ristoranti, na piscina, e sirvizza pî picciriddi. Arcuni arberghi prisèntanu macari na sala pî cunfirenzi, cû fini di ncuraggiari gruppi di cristiani a organizzari cunvegni e ncontri ntô propiu stàbbili.

L'arberghi si diffirènzianu dî motel 'n quantu la majuri parti dî motel prisèntanu trasuti sterni ê càmmiri, mentri l'arberghi tènninu a aviri trasuti nterni, p'aumintari la sicurizza dî crienti e criari n'ambienti chiù cunfurtèvuli.

## Storia
Ntâ l'antichitati l'arberghi dî quali s'hannu nutizzi pricisi foru situati a Olimpia e Epidàuru, unni nta pirìudi diversi di l'annu, un nùmmiru cunziddirèvuli di cristiani si riunìa p'assìstiri a manifistazzioni spurtivi, cilibbrazzioni riliggiusi o a allistimenti cummirciali granni. Siddu li viaggiatura chiù pòviri s'avìanu accuntintari di tenni o barracchi, chiddi chiù facurtusi attruvàvanu rifuggiu nta strutturi custruiuti appositamenti e furmati di càmmiri siparati, cullucati ntunnu ôn curtigghiu cu culunnatu.

Ntâ l'antica Roma, longu li strati apparìanu li carteddi ca nnicàvanu li vari *hospitia* e *deversoria*, a li voti discrivuti comu lochi prumìscui e pitturischi.

Ntô Mediuevu, pi vuliri dî crisiàstici, surgeru xenodochi e ospizzi nun tantu diversi dî pinzioni-cunvittu muderni, c'avìanu lu scopu di pirmèttiri ê piddirini n'abbentu e un suggiornu tranquillu.

Doppu lu Milli s'accuminzau a diliniari la fiura prufissiunali di l'arbirgaturi mudernu e propiu nta ddu pirìudu l'osti e li lucanneri custitueru na sò curpurazzioni cu tantu di arrigulamentu.

Siddu lu pirìudu rinascimintali cuntribbuìu a nzignari lu gustu pâ tàvula bona e pî maneri curtisi e eliganti, ancora nzin'ô Setticentu si prifirìa l'uspitalitati privata, ma picca doppu nascìu la nnustria arbirghera pronta a accògghiri na crientela variata.

Nta l'èbbica muderna li novi ticnoluggìi cuntribbueru a fari evòrviri l'arberghi versu centri pinzati puru pû travagghiu, 'n particulari pi rializzari cunfirenzi e cunvegni sfruttannu ammientazzioni macari di granni mpattu quali chiddi ca s'attròvanu ntâ tanti art hotel

## Talìa puru
* Lucanna

Catigurìa:Lochi
Àrvulu

L**'àrvulu** è na chianta pirenni dû zuccu lignusu, cu rami ginirarmenti furnuti di fogghi, ca si dipàrtinu a na certa autizza di lu turrenu. Ntô rausanu si usa la parola **maccia**.

Catigurìa:Chianti
Catigurìa:850 palori siciliani di basi
Ficus carica

thumb|Fogghi e fruttu di ficu
Lu **Ficus carica** (chiamatu "pedi di ficu" 'n Sicilia) è l'àrvulu dû gèniri "Ficus". Li fogghi làrichi fannu n'ùmmira assai frisca speci ntâ stati. La larichizza dî fogghi è usata ntî l'iconografìa biblica tradizziunali pi rafficgurari la criazzioni di Addamu e Eva. Lu fruttu chi pruduci, la ficu, è assai zuccurusu.

Catigurìa:Chianti
Prunus armeniaca

Lu **Prunus armeniaca** (chiamatu "pedi di pircocu" 'n Sicilia) è n'àrvulu cu ciuri janchi e ròsii, ca pruduci pircoca.

Catigurìa:Chianti
Àlica

L**'àlica** è na forma viggitali furnuta di clurufilla ca campa nta l’acqua o nta ammienti ùmiti.

Catigurìa:Chianti acquàtichi
Ciatu

Lu **ciatu** è l'aria ca nesci dî purmuna duranti la rispirazzioni. Lu **ciatuni** è lu ciatu forti.

Catigurìa:Azzioni umani
Suspiru

Lu **suspiru** è na nspirazzioni prufunna, prutratta e sunora sicuta di brevi spirazzioni ca sprimi malancunìa, trubbamentu o emuzzioni.

## Ntâ littiratura siciliana
Di Giuvanni Meli:
:Accarizza l'alma amanti
:E ci arrobba li **suspiri**.

Catigurìa:Azzioni umani
Pedi (anatumìa)

Lu **pedi** è la strimitati di l’artu nfiriuri ca si cumponi di tarsu, metatarsu e falanci e svorci funzioni di sustegnu ntâ lucumuzzioni e ntâ pusizzioni â dritta.

Catigurìa:Anatumìa
Ficu

**Ficu** pò rifiriri a:
*nu fruttu: Ficu (fruttu)
*nu pedi di ficu: Ficu (àrvulu)
*Robert Ficu, òmunu puliticu e ex primu ministru slovaccu

Catigurìa:850 palori siciliani di basi
Pircocu

thumb|Chiricopa.
Lu **pircocu** o **chiricopu** o **varcocu** èni un fruttu, ca si pò manciari, pruduciutu dû pedi di pircocu, cu scocia villutata e purpa di culuri tra lu rosa e l’aranciu.
E' ntra li frutti cchiù piaciuti n primavera pû sô sapuri duci.

Catigurìa:Frutta
Pedi (chianta)

Nu **pedi** di quarchiccosa è n'àrbulu ca pruduci nu fruttu.

E macari, la sprissioni poti significari "parti basali di n'organismu viggitali".

Catigurìa:Chianti
Allegrìa

L' **allegrìa** è gioia, cuntintizza, bonumuri, ca si sprimi spissu 'n modu vivaci.

Catigurìa:Sintimenti umani
Trippu

Lu **trippu** è na danza ch'esprimi gioia e alligrìa. E' na manifistazzioni vivaci e rumurusa di gioia e d'esultanza. Lu verbu currispunnenti "trippiari" è na parola un pocu vicchiulidda chi ven'a diri "abballari cu gioia".

Catigurìa:Azzioni umani
Discèbbulu

Lu **discèbbulu** è cu arricivi lu nzignamentu di nu maistru a lu quali è liatu di granni ammirazzioni, fiducia e rispettu.

Catigurìa:Rolu
Varvaianni

Lu **varvaianni** (Strix Flammea) è n'aceddu rapaci nutturnu sìmuli â civetta, dû piumaggiu fulvu chiaru supra la schina e cû discu facciali jancu. 

Catigurìa:Aceddi
Cuccu

Lu **cuccu** è nu sergente cu l'ansia dû gèniri Strici (Strix aluco) ca testa tunna e occhi scuri.
In linguaggiu figuratu è usatu pi discriviri un cristianu ca porta scaruogna e iè cuntentu di li disgrazie di l'autri e chi sta chino d'ansia.

Catigurìa:Aceddi
Lòtala

La **lòtala** è n'aceddu migraturi dû piumaggiu fulvu, canusciutu pû sò cantu miludiusu.

Catigurìa:Aceddi
Carànnula

**Carànnula** è nu tèrmini ornitològgicu e pò significari:
* Calandra (o cchiù spicificamenti: *[[Alauda calandra]]*)
* Lòdana/Lòtala (o cchiù spicificamenti: *[[Alauda arvensis]]*)

## Ntâ littiratura siciliana
**Lamentu cubbu pi Rocca Ciravula* di Santu Calì:
::tu cci sciugghisti vuci di **carànnula**
::sparmasti l'ala tènnira di svolu

Catigurìa:Aceddi
Babbu

Lu **babbu** è na pirsuna ngenua, senza spirtizza. La parola si usa puru pi innicari na pirsuna cu handicap psichici.

La stissa parola si usa comu parola uffinsiva pi innicari na pirsuna ca nun si cumporta comu unu s'avissi a aspittari e fa li cosi pi cuntu sòu.

Catigurìa:Rolu
Laurus nobilis

Lu **Laurus nobilis** (chiamatu "addàuru" o "làuru" 'n Sicilia) è n'àrvulu semprivirdi àutu nzinu a deci metri, cu fogghi curiàcii arumàtichi, veni curtivatu comu chianta urnamintali. Li fogghi di tali chianta sunnu usati 'n cucina pi lu tìpicu, gradèvuli aroma.

'Sta chianta jè usata macari 'nto parrari, c'a locuzioni "jessiri cu l'addàuru". Quannu si rici ca quacchidunu "jè cu l'addauru", si voli evidenziari, senza affenniri, la so' stupidità. 

Catigurìa:Chianti
Catigurìa:Cucina
Vocanzìcula

La **vocanzìcula** è na seggia suspisa a nu sustegnu urizzuntali pi menzu di funi o catini, supra lu quali s'assitta na pirsuna facènnusi annacari pi jocu. 

## Viditi puru:
* Naculanzìcula

Catigurìa:Jòcura
Artaru

L' **artaru**, ntô munnu paganu, è na tàvula o lastra di petra supra cui si cumpìanu sacrificî â divinitati, mentri ntê cresî cristiani, è na tàvula cunzacrata supra la quali lu parrinu cèlibbra l’eucaristìa.

Catigurìa:Cosi
Catigurìa:Riliggiuni
Catigurìa:Paganèsimu
Catigurìa:850 palori siciliani di basi
Sciarra

thumb|300px|Na sciarra tra Aiaci e Ulissi ntî nu vasu grecu espostu ô Louvre.
La **sciarra** è na discussioni viulenta. Poti èssiri videmma na cosa fatta a vuci o nu cuntrastu viulentu cu scanciu di nciurî e corpa.

Catigurìa:Azzioni umani
Lappana

La **lappana** (*Labrus turdus* Linnaeus ) è nu pisci ca s'attrova nnû Mari Miditirràniu.

Catigurìa:Armali
Superbia

**Superbia** pò rifiriri a:
*l'orgogghiu : Superbia (l'èssiri orgugghiusu) 
*la stima troppu granni: Superbia (stima)
Favu

thumb|300px|Nu favu.
Lu **favu** è lu nzemi dî celli, a sizzioni esagunali di cira custruiuti dî lapi e dî vespi pi dipòniri ova, meli e pòllini. 

Catigurìa:Lapi
Ammasciarìa

L' **ammasciarìa** è nu gruppu di pirsuni mmiatu dû cuvernu di nu statu a n'àutru.

Catigurìa:Sucità
Ammasciaturi

L' **ammasciaturi** è nu dipromàticu di màssumu gradu ca riprisenta lu cuvernu dû propiu paisi pressu n'àutru statu.

Catigurìa:Rolu
Spìa

La **spìa** è cu asèrcita lu spiunaggiu pi nu statu straneru cû còmpitu di carpiri nfurmazzioni sicreti speci n àmmitu pulìticu o militari.

Poti èssiri macari cu nzaia di carpiri nutizzi supra li sicreti tècnici e organizzativi di na mprisa p'arrivinnirili â cuncurrenza.

Poti èssiri puru cu rifirisci atti, discursi e opinioni di l'àutri pi malivulenza o pi lu propiu tornacuntu.

Catigurìa:Rolu
Ampelodesma tenax

L**'Ampelodesma tenax** (chiamata "disa" a Palermu, "liana" a Rausa, "liami" o "liammi" ndo restu da' Sicilia) è n'erva meditirrània di l'ammienti rinusi àridi dû gèniri Ampelodesma.

Catigurìa:Chianti
Fulippu II di Spagna e I di Sicilia

thumb|right|190px|Filippu II di Spagna
thumb|180px|right|Stemma de Filippu I di Sicilia

**Fulippu II di Spagna** ('n spagnolu: **Felipe II**; Valladolid, 21 di maiu 1527 - El Escorial, 13 di sittèmmiru 1598), lu primu Re di Spagna ntesa câ ntera pinìsula ibbèrica (r. 1556-1598), re di Sicilia e Nàpuli (r. 1554-1558), e diciuttèsimu re dû Portugallu e Algarve, comu **Fulippu I** (pi portughisi: **Filipe I**) (r. 1580-1598), nascìu a Valladolid, aredi manifestu e ùnicu figghiu ligìttimu dû Mpiraturi dû Sacru Romanu Mperu, Carlu V, e dâ riggina cunsorti Isabella dû Portugallu.

| width="30%" align="center" | Pricidenti:** [[Arricu I di Portugallu|Arricu I]] o [[Antoniu di Portugallu|Antoniu I]] (disputa)**
| width="40%" align="center" | **[[Re di Portugallu]]**1580–1598
| width="30%" align="center" rowspan="3" | Succissivu:** [[Filippu III di Spagna|Filippu III/II]]**
|-
| width="30%" align="center" rowspan="4" | Pricidenti:** [[Carlu V, Sacru Rumanu Mpiraturi|Carlu V]]**
| width="40%" align="center" | **[[Re di Nàpuli]]**1554–1598
|-
| width="40%" align="center" | **[[Re di Spagna]] e [[Re di Sicilia|Sicilia]]**1556–1598
|-
| width="40%" align="center" | **[[Duca di Brabant]], [[Duca di Guelders|Guelders]], [[Duca di Limburg|Limburg]], [[Duca di Lothier|Lothier]] e [[Duca of Luxemburg|Luxemburg]]<br />[[Cunti di Artois]], Cunti di Burgundìa, Cunti di Fiandri, Cunti di Hainaut e Cunti di Namur**1556–1598
| width="30%" align="center" | Succissivu:**[[Infanta Isabella Clara Eugenia di Spagna|Isabella]] e [[Arciduca Albertu (1559-1621)|Albertu]]**
|-
| width="40%" align="center" | **[[Cunti d'Ulanda]], Cunti di Zeeland e Zutphen]]**1556–1581
| width="30%" align="center" | *pirdutu a l**[[Ulanda]]*'''

Catigurìa:Biografìi
Catigurìa:Re siciliani
Catigurìa:Spagna
Trascrizzioni dî lingui di l'abborìggini australiani

Li primi spluratura europei di l'Australia usàvanu l'alfabbetu latinu pâ  ** trascrizzioni dî lingui di l'abborìggini australiani**.   Ma di tannu 'n poi cci havi sempri statu na granni cunfusioni pi quantu riguarda la rapprisintazzioni dî soni, cû risurtatu ca oi s'attròvanu spissu diversi modi pi scrìviri ssi lingui.

## Prima scrittura
Di prima, li lingui di l'abborìggini australiani vìnniru scritti usannu li cumminzioni ngrisi,  ma pi forza comu lu scritturi cci ntrippitau a ddu tempu.  Pi stu mutivu, spissu è diffìcili oi capiri comu na lingua vinni parrata d'urìggini.

## Liami sterni
* ('n ngrisi) La funètica e la fonoluggìa dî lingui di l'aborìggini australiani

Catigurìa:Australia
Catigurìa:Linguìstica
Canali dâ Mànica

:**''Nota disambigua** - Siddu stati circannu lu ripartu francisi dâ Mànica, viditi Mànica (ripartu francisi).*



La *'Canali dâ Mànica*' (pi [[lingua ngrisa|ngrisi]] *English Channel*, pi [[lingua francisa|francisi]] *La Manche'') è un canali naturali ca sipara l'ìsula dâ Gran Britagna dâ Francia sittintriunali, e unisci lu Mari dû Nord a l'Ocèanu Atlànticu. Longa circa 560 km havi na larghizza màssima di 240 km. Lu Strittu di Dover è lu puntu cchiù strittu, sulu 34 km, di Dover a Cap Gris-Nez.

L'Ìsuli dû Canali s'attròvanu nnâ Mànica, abbicinu ô latu francisi. L'Ile d'Ouessant signa lu lìmmiti uccidintali dâ Mànica.

Lu ripartu francisi dâ Mànica, chi cumprenni la pinìsula dû Cotentin, chi si nesci ntô canali, pigghia lu sò nomu dû trattu di mari circustanti.

Catigurìa:Europa
Cassìbbili

*Cassìbbili, frazzioni di Sarausa
*Cassìbbili, lu ciumi chi duna lu nomu puru a la riserva naturali di *Cava Granni dû Cassìbbili*.
*L'Armistizziu di Cassìbbili, duranti la secunna guerra munniali marcau la fini dî cummattimenti n Sicilia.
Cassìbbili (ciumi)

Lu **ciumi Cassìbbili** nasci vicinu Palazzolu e si jetta ntô Mari Joniu, a circa 10 chilòmitri a sud di Sarausa. Attraversa na vaddi chi è dichiarata riserva naturali, canusciuta dî turisti puru comu li *laghetti* di Àvula.

## Viditi puru
Nu situ chi parra dâ Cava Granni

Catigurìa:Sicilia
Catigurìa:Ciumi
Sergio Badilla Castillo

**Sergio Badilla Castillo** (nascìu ntô 1947, Valparaiso, Cili) è nu pueta cu na propia scola: *il transrealismo poetico* - è na figura assai rapprisintativa dâ puisìa cilena cuntimpurània 

Friquintò l'Univirsitati di Cili e finìu li sò studî di giurnalismu ntô 1972. Doppu cunziquìu la làuria ‘n antropuluggìa a l'Univirsitati di Stoccolma. 

Li sò òpiri cchiù famusi sunnu *Saga Nórdica* (1996), *Lo Sguardo Apprensivo del Bastardo* (2003) e *Poesie Transreale ed Alcuni Vangeli* (2005). 

Doppu nu pirìudu di esiliu 'n Svezzia, (1976 - 1993) pi la sò attivitati pulìtica contra lu riggimi di Pinochet, turnau 'n Cili ntô 1993. 

## Òpiri

* 1982: *L'alloggio del Segno*. Edizioni Bikupa. Stoccolma. (puisìa)
* 1983: *Canzone Onìrica*. Edizioni LAR. Madrid. (poesia)
* 1985: *Riverberazioni de pietre acquatica*. Bikupa. Stoccolma. (puisìa)
* 1989: *Terrenalis. Edizioni Bikupa*. Stoccolma. (puisìa)
* 1996: *Saga Nordica*. Edizioni Monteverdi. Santiago di Cili (puisìa)
* 2003: *Lo Sguardo Apprensivo del Bastardo*. Consiglio Regionale di Valparaiso. (puisìa)
* 2005: *Poesie Transreale ed Alcuni Vangeli*. Aura Latina. Santiago/Stoccolma (puisìa)

Badilla Castillo, Sergio
Badilla Castillo, Sergio
Badilla Castillo, Sergio
Badilla Castillo, Sergio
Ànatra

La **pàpara** è n'aceddu acquàticu cu pedi parmati, piumaggiu di li culura vivaci e carni priggiati, c'apparteni â famigghia di l'Anatidi.

Lu pìcculu dâ pàpara è chiamatu **paparedda**.

## Talìa puru
* Oca

Catigurìa:Armali
Àncura

L' **àncura** è nu pisanti arnisi di ferru o d'azzaru attu a fàciri prisa supra lu funnu di lu mari, 'n gèniri cu dui vrazza ricurvi (marri) ca, liatu a na catina o a na gòmina, veni jittatu nta l'acqua di na mmarcazzioni.

Catigurìa:Varchi
Cala

**Cala** pò rifiriri a:
*l'ancuraggiu: Cala (ancuraggiu)
*na nzinatura nica: Cala (nzinatura nica)
*na nzinatura 'n gèniri: Cala (nzinatura)
Portu

Lu **portu** è nu locu supra la costa di lu mari, di nu lacu o di nu ciumi ca, pi cunfiurazzioni naturali comu lu Portu Ulissi a Catania o pi l'òpiri artificiali custruiuti di l’òmunu, pò dari sicuru ricòvuru ê navi e pirmèttiri opirazzioni di mmarcu e di sbarcu di merci e passiggeri comu lu Portu di Catania.

Catigurìa:Varchi
Catigurìa:850 palori siciliani di basi
Ciascu

Lu **ciascu** è na grossa buttigghia panzuta cu lu coddu allungatu arrivistuta di pagghia, o di plàstica ca l'ìmita. Lu **ciascu** è macari nu bummuleddu nicu, cu na forma tanticchia cchù scacciata, fattu di terracotta, ca sirvìa ppi tèniri friscu lu vinu. 

Catigurìa:Ricipienti
Àncilu (spìritu)

Lu **àncilu** (o **ànciulu**) è, ntâ riliggiuni cristiana, nu puru spìritu addutatu di ntilliggenza e di viluntati, ministru di Diu e sò missaggeru pressu l'òmini, arriprisintatu dâ tradizzioni iconogràfica pi lu cchiù 'n fiura di biddìssimu jòvini alatu. N'àncilu nicu pò èssiri chiamatu "ancileddu" o "anciuliddu".

Catigurìa:Riliggiuni
Firnicìa

**Firnicìa** pò rifiriri a:
*nu statu d'eccitazzioni: Firnicìa (eccitazzioni)
*na ngustia: Firnicìa (ngustia)
*na ncuitùtini: Firnicìa (murritu)
Muluni

*Muluni d'acqua, fruttu chi a maturazzioni è di quarchi chilu, câ purpa russa. 
*Muluni di fedda, fruttu chi a maturazzioni è di circa un chilu câ purpa bianca o giarna.
Muluni d'acqua

U **muluni d’acqua**, dittu macari **muluni russu** o **zipàngulu**, è u fruttu dû *[[Citrullus lanatus]]*, na chianta a erba urigginaria di l'Àfrica vascia e nzitata a tutti i banni dû munnu. 

## Discrizzioni
I muluna d'acqua su' ntra li frutti cchiù granni di tutti. Quannu su' beḍḍi maturi, ntra la fini di giugnettu nzinu a tuttu u misi d'agustu, ponnu pisari 20 chila o macari cchiù assai. A furma ca cci ànnu è tunna o lungariḍḍa, quasi similari a na baḍḍa di rugby, cu na scorcia dura e virdi stricatu di culuri. A basa dû fruttu, chiḍḍa ca appoja 'n terra, fàcili è ca comu s'assuppa tuttu u pisu dû muluni, addiventa chiatta e chiara: di chistu si po ricanùsciri quant'àvi ca u fruttu stetti nnô campu a maturari prima ca u cugghieru.

A purpa di sòlitu è russa, ma esìstinu puru cultivar giarni. Di dintra, speci nni chiḍḍi maturi giusti, a purpa nnô centru cci àvi un sapuri assai cchiù duci, ed è tanticchia cchiù sicca di tastu: sta parti cintrali pigghia u nomu di "parrinu". A simenza è nìgura e cci àvi na furma a stizza. 

## Usu e pruduzzioni
Grazzi ô sapuri zuccarinu, e â quantità granni d'acqua dâ purpa, i muluna d'acqua su' ntra lu manciari cchiù amatu dâ staciuni. Di sòlitu si tàgghianu a feḍḍi a triàngulu o a menzaluna, ma si ponnu manciari macari a pizzuliḍḍi nichi nzèmmula a autri frutti.

Nta na ricetta bastanti pupulari pi schiticchi e fistina, cc'è cu' ci scava a purpa e ci jinchi a scorcia vacanti câ vodka o autri vìppiti arcòlichi.

I primi muluna russi sarbaggi arrìvanu dû disertu dû Kalahari, ntra Botswana, Namibbia e Suddàfrica, ma accamora tutti i pajisi dû munnu i prudùcinu. Chiḍḍi ca nn'arricògghinu cchiù assai sunnu, nta stu ringu, Cina, Innia, Turchìa, Argirìa e Brasili. Ntâ canumìa di l'Uzbekistan, ca s'attrova a l'uttavu postu, su' ntra li funti di dinara cchiù mpurtanti; 'n Giappuni si ncignaru pi prudùciri muluna particulari di furma, a tipu cubbi o piràmiti. 'N Sicilia, mmeci, i cchiù famusi sunnu chiḍḍi di Marsala.

Catigurìa:Frutta
Catigurìa:Chianti
Arma

*Pi àutri significati talìa [[Arma (disambigua)]]*

L**arma** è lu principiu nun matiriali dâ vita, cunciputu comu urìggini di l'attivitati spirituali e dâ cuscienza umana, ca, ntâ tanti riliggiuni, si penza ca è siparàbbili di lu corpu e nun murtali.

Lu diminutivu di sta forma siciliana è armuzza.

Catigurìa:Spìritu
Armuzza scunzulata

N' **armuzza scunzulata** è na pirsuna affritta, e ch'è abbannunata di tutti, 'n sulitati, senza aiuti murali.

Catigurìa:Sprissioni siciliani
Animedda

N' **animedda** è na pirsuna pàvida (zoè quarchidunu ca pi caràttiri si scanta di tuttu).

Catigurìa:Sprissioni siciliani
Annu

L' **annu** è n'unitati di misura di lu tempu pari a 365 jorna, ca currispunni a lu ncirca a l’annu sidèriu, zoè a lu pirìudu di rivuluzzioni dâ Terra attornu a lu Suli.

Catigurìa:Tempu
Catigurìa:850 palori siciliani di basi
Culu

**Culu** pò rifiriri a:
*la parti dû corpu ca ni pirmetti d'assittàrini: Culu (parti dû corpu) 
*l'orifizziu anali: Culu (anu)
Culu (parti dû corpu)

Lu **culu** è la parti dû corpu ca pirmetti a l'òminu d'assittàrisi. Parti dû corpu di na granni càrrica erotica, è spissu lu suggettu, in fotografìa o n pittura, di *nudi*. Cèlibbri sunnu li nudi di Helmut Newton.

Studio Jean Jacques Lequeu.jpg|Jean-Jacques Lequeu (c. 1785).
Étude de fesses.jpg|Félix Vallotton (c. 1884).


Catigurìa:Anatumìa
Ntinna

La **ntinna** è n'asta, nu palu pi sustèniri banneri, stinnardi.

Poti èssiri videmma lu dispusitivu, a forma d'asta, p'irradiari o arricìviri unni radiu.

Catigurìa:Cosi
Anidridi carbònica

## Definizioni e Giomitria moleculari
L**'anidridi carbònica** (biòssidu di carboniu, pâ IUPAC) é nu cumpostu sèmplici dû carbòniu e pirciò fa parti di la chìmica nurgànica. Havi fòrmula **CO****2** e esti furmata d'un àtumu di carbòniu (sìmbulu chìmicu C) e di dui àtumi di ossìggenu (sìmbulu chìmicu O). La sô struttura si po' rapprisintari, semplicimenti, di sta manera: O=C=O (l'àtumu centrali di carbòniu havi dui duppi liami cu l'àtumi d'ossìggenu e la mulècula mustra na giomitrìa chiatta). Si usa lu tèrmini anidridi pirchì riaggennu cu l'acqua si forma àcitu (àcitu carbònicu).

**CO<sub>2</sub> + H<sub>2</sub>O = H<sub>2</sub>CO<sub>3</sub>** (reazioni d'equilibbriu).

## Propriità
L'anidridi carbònica veni pruduciuta, in gèniri, duranti lu finòminu di la cumbustioni, tramiti la firmentazzioni di lìquidi 
oppuru attraversu la respirazzioni di li criaturi viventi. La CO2 pò èssiri chiamata macari biòssidu di carbòniu e esti un gassi senza culuri, senza nuddu ciàuru e pisa chiossai di l'aria (densità = 1.52). Diventa sòlidu à -78.5&nbsp;°C (si chiama, a sta timpiratura, ghiacciu siccu o nivi carbònica). Rapprisenta unu dî chiù mpurtanti gassi a effettu serra e la sô cuncentrazzioni nta l'atmosfera aumenta a tali puntu ca purrìa nfluinzari lu clima di la terra.

Catigurìa:Cumposti chìmichi
Vicchiania

La **vicchiània** è l'urtima fasi dâ vita umana. Currispunni â fasi n cui l' **anzianu**, comu veni chiamatu chiddu ca attraversa la vicchiània, accapa di travagghiari, spissu chê figghi ggià maritati, e na situazzioni ecunòmica cunsulidata, spissu ntigrata di na pinsiuni, ca currispunni spissu a na pircintuali dû stipendiu ca avìa all'ébbica n cui travagghiava. 

Catigurìa:Vita umana
Lapa

**Lapa** pò rifiriri a:
*nu nzettu: Lapa (nzettu)
*nu mezzu di trasportu: lapa (menzu di trasportu)

Catigurìa:850 palori siciliani di basi
Lapa mastra

La **lapa mastra** è la fìmmina ficunna di li lapi, carattirizzata, rispettu a li nnivìdui nun ficunni, di diminzioni supiriuri e addomi maiurmenti sviluppatu. 

Catigurìa:Nzetti
Porta

La **porta** è n'apritura praticata ntô muru di n'edificiu o ntâ cinta muraria di nu centru urbanu o nta na ricinzioni pi pirmèttiri la trasuta e la nisciuta.

Catigurìa:Cosi
Catigurìa:850 palori siciliani di basi
Crita (disambigua)

**Crita** pò rifiriri a:

## Gioluggìa
*la crita (argilla farinusa): Crita (argilla carcària) 
*l'argilla 'n gèniri: Argilla

## Giografìa
***Crita** o Creta è n'isula dû mari Meditirràniu
Crita (argilla carcària)

La **crita** è nu tipu d'argilla custituiuta di carcari farinusu.

È n'argilla facirmenti prasmàbbili e usata pi fàciri ciràmichi, terracotti.

Catigurìa:Nnustria
Argilla

L' **argilla** è na terra facirmenti prasmàbbili usata ntâ fabbricazzioni di ciràmichi e latirizzi.

Catigurìa:Nnustria
Crastu

**Crastu** pò rifiriri a:
*la pècura (màsculu): Crastu (muntuni) 
*lu màsculu di l'ovini 'n gèniri: Crastu (areti)
Aregna

thumb|240px|Aregna
thumb|240px|''Clupea harengus''

L**'aregna** è nu pisci dâ famigghia di li Clupeidi (*Clupea harengus*) diffusu ntê mari di l’Europa sittintriunali.
Stu pisci di mari si mancia friscu o cchiù spissu cunzirvatu: aregni sutta sali, affumati.

Catigurìa:Pisci
Cifunè

Lu **cifunè** è nu mòbbuli di varia foggia e diminzioni utilizzatu pi cunzirvari biancarìa e uggetti d'usu cumuni. 

Catigurìa:Casa
Catigurìa:Mòbbuli
Armariu

thumb|N'esemplari clàssicu.
L' **armariu** (forsi dû spagnolu "armario") è nu mòbbuli virticali chiusu. Ginirarmenti stu tipu di mòbbuli s'attrova ntâ stanza di lettu, e di sòlitu è grossu, àutu e cu tanti porti. Veni usatu pi sarvari li robbi e li vistita. Quannu di sutta havi casciuna, si ci sàrvanu linzola e mutanni.

Ntâ Sicilia s'ùsanu assai puru li formi "armuarru", "armuarra" (e àutri formi dirivati comu "muarra", "ammuarri", "armuaru", "lemuarru‎") ca putìssiru vèniri dû francisi armoire.

Catigurìa:Mòbbuli
Catigurìa:Casa
Heavy metal

L**'heavy metal** nasci comu gèniri musicali cchiù o menu a lu stissu mumentu chi l'hard rock, vistu chi li basi dî dui gèniri sunnu li stissi (lu blues). Lu gèniri si basa supra l'usu di strummenta elèttrici amplificati (chitarra, bassu), di na battarìa e di nu cantanti. La rìtmica havi a èssiri viloci e lu sonu di li strummenta assai forti. I Black Sabbath foru li primi a sunari veramenti heavy metal e lu primu discu di stu gèniri musicali niscìu ntô 1970 (Black Sabbath). Li temi lìrici principali di l'heavy metal nun sunnu tantu diversi di chiddi clàssici dû rock'n'roll (ribbillioni, sessu, droga ecc..). A sti pinzera clàssici l'heavy metal n'agghiuncìu àutri (morti, magia, tristizza) chi l'heavy metal sviluppau 'n tutti li maneri a lu nternu di diffirenti sutta-gèniri (NWBHM, Power Metal, Doom Metal, Death Metal, Black Metal, Thrash Metal ecc...).

## Liami nterni
*Ultimate Chaos Project

Catigurìa:Mùsica heavy metal
Marpiuni

**Marpiuni** pò rifiriri a:
*na pirsuna furba: Marpiuni (pirsuna furba)
*na pirsuna disurdinata: Marpiuni (pirsuna disurdinata)
*nu farabbuttu: Marpiuni (farabbuttu)
Ascidda

L' **ascidda** è la parti 'nfiriuri, còncava, di l’articulazzioni dâ spadda.   



Catigurìa:Anatumìa
Asparagus officinalis

Lu **Asparagus officinalis** (chiamatu "spàraciu" o "spàriciu" 'n Sicilia) è na chianta. E' puru n'urtaggiu, ca si pò manciari, virdi o biancastru, di forma longa e suttili. Li spàraci sirvagghi sunnu cchiù nichi e si chiàmunu **spariceddi** o **sparaceddi**.

Catigurìa:Chianti
Catigurìa:Virduri
Catigurìa:Chianti ca si pònu manciari
Rancuri

**Rancuri** pò rifiriri a:
*un sintimentu di risintimentu: Rancuri (risintimentu) 
*nu tipu d'odiu: Nnecca
Rancuri (risintimentu)

Lu **rancuri** è nu sintimentu d'abbirsioni prufunna, di risintimentu versu na pirsuna, n'ammienti, na situazzioni, specî maturatu 'n sècutu a n’affisa o a nu tortu e nun manifistatu apertamenti.

Catigurìa:Sintimenti umani
Arèula

L' **arèula**, nta l’iconografìa cristiana, è lu cerchiu luminusu ca circunna lu capu di Cristu, dâ Madonna, di li santi, ecc. 

Catigurìa:Riliggiuni
Parruccianu

**Parruccianu** pò rifiriri a:
*na pirsuna di na parrocchia: Parruccianu (parrocchia) 
*nu crienti: Parruccianu (nigozziu)
Vuturu

Lu **vuturu** è n'aceddu rapaci, ca si nùtrica di carogni, cu testa e coddu senza piumi o cummigghiati di na rada piluria e longu pizzu aduncu.

Catigurìa:Aceddi
Marvizzu

**Marvizzu** è nu tèrmini ornitològgicu chi pò rifiriri a:

* lu vuturu, n'aceddu rapaci
* lu turdu *[[Turdus musicus]]*
* lu marvizzu mpiriali (*[[Turdus pilaris]]*)
* lu capumarvizzu (*[[Turdus viscivorus]]*)
* lu marvizzu di passa (*[[Turdus torquatus]]*)
* lu petturussu (*[[Erithacus rubecula]]*)

## Pruverbi
* *Dô pizzu si canusci u marvizzu*
* *Pari a lu pizzu ch'è marvizzu*
Avarizzia

L' **avarizzia** è nu grettu attaccamentu a lu danaru e la scarsa dispunibbilitati a spènniri e a dunari.

## Riliggiuni

L'avarizzia è alincata cu li setti vizzi capitali pi la chiesa cattòlica.

Quannu cu l'avarizzia c'è macari la cupidiggia pi la prupità di n'àutra pirsuna, veni usatu lu tèrmini nvidia. Quannu l'avarizzia è applicata a unu ca mancia assai, veni utilizzatu lu tèrmini gola, n'àutru dî setti vizzi capitali. 

Li Buddhisti crìdinu ca l'avarizzia è basata supra n'assuciazzioni sbagghiata tra benèssiri matiriali e filicità. Idda è pruvucata di na visioni illusoria ch'esàggira l'aspetti pusitivi di n'uggettu.

Catigurìa:Difetti
Catigurìa:Danaru
Crataegus azarolus

Lu **Crataegus azarolus** (chiamatu "azzaloru" o "nzaloru" 'n Sicilia) è na chianta sìmuli a lu biancuspinu, urigginaria di lu Mediu Urienti, ora diffusa 'n Italia comu chianta spuntània o curtivata.

Catigurìa:Chianti
Rockford (Illinois)

**Rockford** esti lu capulocu di Winnebago County, Illinois, USA. Chiamata pri tradizzioni “The Forest City,” Rockford veni classificata comu na citati di menza magnizza ca cunteni 150.115 abbitanti, mentri la zona mitrupulitana cunteni 320.204 abbitanti (assicunnu lu cinzu amiricanu dû 2000). Esti attuarmenti la terza chiui pupulusa citati d' Illinois e capulocu di Winnebago County. Lu sìnnacu si chiama Lawrence J. Morrissey, nu nnipinnenti (pulìticu) ca vinni elettu lu aprili 2005 pri nu ncáricu di quattru anni. 

## Giografía e Clima
Rockford si ascia pri 42.269770, -89.069754.

A causa dâ sò pusizzioni nnâ midwest, lu clima di Rockford esti cumpostu di quattru staciuna beni distinti. L'estati sunnu di sólitu veru cáudi cu la timpiratura chiui áuta nnû giugnettu, lu misi chiui cáudu, agghicannu gradi 28 (83&nbsp;°F). Li misi d'immernu pórtanu l'aria fridda assassina dû Canada. La media timpiratura di jinnaru, lu misi chiui friddu, esti 3 gradi (27&nbsp;°F). Di Rockford giugnu esti lu misi cu lu mássimu chiovi mentri frivaru esti chiddu cu lu mìnimu. Nnô cursu di n'annu tìpicu, Rockford ricivi 922 mm (36.3 in.) di chiovi.

Rockford e li zoni circustanti vèninu suggetti a timpurali viulenti duranti li misi di marzu, aprili, maju e giugnu. Ô vintunu di aprili, 1967, lu paisi pagghiri Belvidere vinni struppiatu di na trumma d'aria viulenta quantu F4, trámiti cui morti trídici e struppiati áutri centu nnâ scola supiriuri Belvidere. Áutri ammattimenti di tempu priculusu, tipu gránnula e forti venti ammáttinu di friquenti duranti timpurali daccussì. Ô cincu di giugnettu, 2003 mmeri li dui di mattina, rífuli di ventu assài forti struppiaru li rábbati livanti e chiddi punenti di Rockford. Mmeri 70.000 cristiani arristàvanu senza elittricitati, d'iddi nnê rábbati punenti tanti suffreru pri lu càudu pri quarchi simana. Cci vòsiru misi ncapu pri alliviari tutti li dannaggia, ma prichì lu timpurali agghicàu di notti nun cc'era nuddu morti. Pirò sti timpurali a voti viulenti pòrtanu la majuranza dâ cascata d'estati.

## Liami sterni
* GoRockford.com - Rockford Area CVB travel guide (pi ngrisi)
* City Of Rockford - Situ ufficiali (pi ngrisi)
* On the Waterfront Festival (pi ngrisi)

Catigurìa:Stati Uniti
Bromu

## Definiziuni
Lu **Bromu** (lu sô nomu ntô grecu anticu, *bromos*, significava fetu] esti nu elementu chìmicu (sìmmulu **Br**) aventi nùmmuru atòmicu 35 e massa atòmica 79,904.

## Carattirìstichi

Lu bromu nun esti nu mitallu. A timpiratura ambienti (20°C) si prisenta comu nu lìquidu russu scuru e, comu lu cloru, apparteni a la famigghia di l'alogini. Bugghi à 58.78°C e si trasforma, a sta timpiratura, nta vàpuri di culuri russi e piriculusi pi la saluti (suffucanti).

Catigurìa:Elimenti chìmici
Cloru

## Definizziuni
Lu **cloru** (in grecu anticu *khloros*, zzoé viddi) esti nu elementu chìmicu chi havi sìmmulu chìmicu **Cl**. Iddu pussedi nùmmuru atòmicu 17 e massa atòmica 35,4527. Fa parti di lu gruppu di li alogini.

## Carattirìstichi

Lu cloru esisti in natura comu gassi aventi la fommula Cl2. Si tratta di nu compostu priculusu e tòssicu chi havi culuri viddognulu. Lu cloru si pripara facennu l'elettrolisi di lu NaCl (cloruru di sodiu) e havi na quantità rannuna di applicazioni nnustriali.

Catigurìa:Elimenti chìmici
Muluni di fedda

Lu **muluni di fedda** (o **muluni di mmernu**) è un fruttu chi a maturazzioni è di circa un chilu. Stu fruttu cummistìbbili di forma ovuidali, cu scorcia liscia o riticulata, purpa zuccurina e prufumata di culuri speci giarnu o jancu.

Na varità câ purpa aranciuni (talìa la fotu) è puru assai pupulari ntô cuntinenti.

E' puru la chianta ervàcia ànnua ca pruduci tali fruttu (Cucumis melo), a fustu striscianti, larucamenti curtivata ntê riggiuni timpirati.

Catigurìa:Frutta
Catigurìa:Chianti
Oriana Fallaci

**Oriana Fallaci** (Firenzi, 29 di giugnu 1929 – Firenzi, 15 di sittèmmiru 2006) fu na giurnalista e scrittrici italiana, cèlibbri ntî tuttu lu munnu.

## Opiri

* *N'omminu*
* ''Lìttira a nu picciriddu ca nun nasciu mai"

Fallaci, Oriana
Fallaci, Oriana
Fallaci, Oriana
Ulissi (Odissea)

Pirsunagghiu miticu, **Ulissi** è l'eroi di l' *[[Odissea]]* di Omeru. Sicunnu la liggenna firrïau gran parti dû Mari Meditirraniu. N Sicilia diversi banni sunnu lïati ê viagghi di Ulissi, chi sicunnu la liggenna navigau e sbarcau supra l'ìsula. Ricurdamu ntra l'àutri cosi li faragghiuna di Aci Trizza, pitruna tirati dû giganti Polifemu contra lu scaltru Ulissi.

## Ntâ littiratura siciliana
N'astrattu di *[[Don Chisciotti e Sanciu Panza]]* di Giuvanni Meli:  
:mi sentu megghiu eu vivu, sbrigugnatu,
:chi Achilli e Ulissi morti, decantati;
:pirchì eu o tintu o pintu, avennu ciatu,
:la cinniri di st'omini valenti
:la scarpisu, e perciò sù chiù potenti.

## Rifirimenti


Catigurìa:Mituluggìa
Big crunch

'N cosmoluggia lu **big crunch** ('n sicilianu *cullassu granni*) è una di l'evoluzzioni possibbili di l'universu, cunsistenti ntî na ritirata di l'espansioni, pi finiri cû cullassu di l'universu ntî nu puntu chi cuncentra a nu certu mumentu tutta la massa e l'energia di l'universu. Stu processu, pussibbili sulu si l'universu havi na massa critica chi òi nun è ancora pricisamenti calculata, né accirtata, è pi certi versi lu cuntrariu dû big bang.

Catigurìa:Astronumìa
Catigurìa:Fìsica
Cumminu

Cumminu (maltisi *Kemmuna*) è n'isuledda disabbitata chi s'attrova ntô menzu di l'arcipèlacu maltisi. Sulu ntâ stati l'attivitati turistichi pirmettinu na certa prisenza umana, grazzî ê bidizzi naturali chi attìrinu li turisti.

## Web Links
*Foti di Comino, Gozo
*Comino: Treasure Island - Article on GuidetoMalta.net



Catigurìa:Malta
Catigurìa:Malta
Tàrantu

**Tàrantu** o **Tàruntu** (ca ntô dialettu tarantinu cumunali è chiamatu **Tarde**) è nu cumuni salentinu ca s'attrova nta la pruvincia di Tàrantu. Sta citati mpurtanti fu funnata dê Greci, e è lu seggiu di un portu militari di mpurtanza stratèggica pi l'Italia. 

## Dialettu

Abbisogna pricisari ca nta la cità di Tàrantu, si parra lu tarantinu (dialettu di Tàrantu), e no chiddu salentinu.

## Talìa puru

*Tarantella
*Emiratu di Tarantu

## Note


Catigurìa:Cumuna dâ pruvincia di Tàrantu
Soyuz

La **Soyuz** (palora russa ca littiralmenti significa "Unioni") è na navicedda spazziali russa pi lu trasportu di merci e pirsuni. Fruttu di la ricerca spazziali suvietica, la Soyuz, nunustanti la ticnoluggìa è n'evoluzzioni di chidda di l'anni '60 e '70, è usata pi la sò affidabbilità. Veni lanciata rigularmenti diversi voti l'annu dû Cosmòdrumu di Baikonur ntô Kazakistan.

Catigurìa:Astronautica
Catigurìa:Palori russi d'usu cumuni
Rita Levi-Montalcini

**Rita Levi-Montalcini** (22 di aprili 1909 – 30 di dicèmmiru 2012) fu na scinziata italiana ri uriggini ebbrea. Propriu a causa ri sò uriggini si n'appi aggh'iri n'America, unni si rializzau professionairmenti. Ntô 1986 vinciu lu premiu Nobel pâ miricina. Pî sò meriti scintifici, Levi-Montalcini fu sinatrici a vita râ ripubbrica italiana.

Levi Montalcini
Levimontalcini, Rita
Levimontalcini, Rita
Tiraspol

**Tiraspol** è la capitali di l'autuprucramata ripùbblica di Transnistria.

Catigurìa:Capitali di statu
Terra Santa

Cu lu termini **Terra Santa**, si veni a diri lu tirritoriu unni nasciu e vissi Gesù Cristu, e chi currispunni òi â parti dâ Palistina e di Israeli chi cumprenni li cità di Nazzareth, Gerusalemmi e lu ciumi Giurdanu.

Catigurìa:Riliggiuni
Nettunu (pianeta)

In astronumia, **Nettunu** (sìmmulu: ) è sulitamenti canusciutu pi essiri l'ottavu chianeta dû sistema sulari. Di culuri azzolu e di nu diamitru di circa 49500 chilomitri, chi currispunni a quattru vòti la Terra, è comu Giovi, Saturnu e Uranu, nu chianeta giganti gassusu. Ha statu visitatu ntô 1989 di la sonda Voyager II chi lu fotografau di na distanza di sulamenti 4500 chilomitri di distanza. Si canusciunu 11 satelliti, ntra cui Trituni e Nereidi, li dui chiù ranni.

Catigurìa:Corpi cilesti
Catigurìa:Sistema sulari
Nettunu (mituluggìa)

**Nittunu** è u diu rumanu di l'acqui, dî ciumi, dî mari. Propiu comu u so currispunnenti grecu Pusiduni e chiḍḍu etruscu Nethuns, è ripprisintatu câ varba e cu nu tridenti nnê manu.

Catigurìa:Riliggiuni
Poseidon

**Poseidon** è lu diu grecu di l'acqui, dî ciumira, dî mari; propiu comu lu sò currispunnenti rumanu Nettunu e chiddu etruscu Nethuns, è rapprisintatu cu la varva e cu 'n manu un tridenti.

Catigurìa:Riliggiuni
Luiggi Sturzu

**Don Luiggi Sturzu** (Caltaggiruni, 26 di nuvèmmiru 1871 – Roma, 8 di austu 1959), preti e òmunu pulìticu italianu. Funnau lu partitu pupulari italianu chi divintau appoi la Dimucrazzìa Cristiana. Pirsicuitatu dû fasciscmu si nn'appi a jiri a Londra e ntê Stati Uniti. Doppu la secunna guerra munniali riturnau n Italia, e fu numinatu sinaturi a vita.

Sturzu, Luiggi
Sturzu, Luiggi
Sturzu, Luiggi
Sturzu, Luiggi
Sturzu, Luiggi
Piacenza

**Piacenza** è na cità di l'Emilia-Rumagna a circa 60 chilomitri a sud est di Milanu. Havi na pupulazzioni di circa 100'000 abbitanti. É la citati principali e lu capulocu ecunòmicu e amministrativu di l'omònima pruvincia.

## Monumenta
La citati di Piacenza è china di monumenta di li diffirenti èbbichi e stili architittònichi. Li principali sunnu:

*Palazzi:
****Palazzu Comunali**, dittu anche **Palazzu Goticu**
****Palazzu Farnese**

*Musei:
****Museu dû Palazzu Farnese**
****Galleria d'arti moderna Ricci Oddi**
****Collegiu Alberoni**

*Chiesi:
****Duomu**
****Basilica di Sant'Antoninu**
****Basilica di San Savinu**
****Basilica di San Sistu**

*Tiatri:
****Tiatru Municipali**

*Altru:
****Piazza Cavalli**
****Viale pùbblicu passeggiu** dittu anche **Faxhall** 

## Noti


Catigurìa:Italia
Voyager 2

Lu **Voyager 2** fu la prima navicedda spazziali autumatica a esplurari tuttu lu sistema sulari esternu, tra lu 1981 e lu 1989. Trasmittìu immaggini di bona qualità di Giovi, Saturnu, Uranu, e di Nettunu. Pi sti dû ùrtimi pianeti lu Voyager 2 è la sula navicedda spazziali a aviri fotografatu sti pianeti di na distanza ravvicinata. Vinni lanciata prima dâ sò sonda soru Voyager 1.

Catigurìa:Astronautica
Cucina giappunisa

Nnâ **cucina giappunisa** lu sushi (鮨 o 鮓 o, cchiù cumunimenti 寿司) è nu manciari a basa di risu cottu cu àcitu di risu, zùccaru e sali e cumminatu c'un cumpannaggiu di pisci, alghi, viggitàbbili o ova. Pò èssere crudu, cottu o marinatu e pò èssiri cunzatu e prisintatu dispersu, arrutulatu nta na striscia di alga comu ròtuli di riso o misu nta na tasca nica di tofu.

'N Giappuni la parola *[[sushi]]* si rifirisci a na vasta gamma di manciari priparatu cû risu. Fora dû Giappuni veni spissu usatu pi rifiriri a pisci crudu, o comu na rifirenna p'un gèniri di manciari tipicamenti giappunisi, comu lu *[[maki]]* o puru lu *[[sashimi]]* (che è pisci cunzatu senza lu risu).

Catigurìa:Giappuni
Catigurìa:Cucina
Jucareddu

Nu **jucareddu** è na cosa di jocu comu nu giucàttulu o qualunchi attivitati chi si fa pi jocu.  

Catigurìa:Jòcura
Catigurìa:Jucàttuli
Naculanzìcula

**Naculanzìcula** è un tèrmini chi si rifirisci a dui tipi di struttura quasi sempri prisenti nnî parchi jòcura.

Lu primu tipu di naculanzìcula è basata supra na tàula di lignu, mpiantata supra un supportu cintrali pi modu di furmari na contraleva.

Li dui participanti dùnanu ô sò turnu la spinta usannu li jammi, pi modu di pruittare la propia strimitati versu a l'àutu e fari tuccari terra ô cumpagnu di jocu.

Lu secunnu tipu di naculanzìcula è custituitu di na banchina assicurata a na struttura tramiti dî funi o dî sustegni rìggidi, pi modu di custituiri na pìnnula. Li funi sunnu culigati ê  dui stremi dâ banchina pi modi ca la naculanzìcula  pò oscillari nta na sula dirizzioni. 

## Viditi puru:
* Voculanzìcula

Catigurìa:Jòcura
Ponti di Missina

Lu **ponti di Missina** è n'òpira di ncignirìa ô statu di prugettu difinitivu appruvatu e finanziatu cu sordi pùbbrici, chi avissi a jùnciri Missina n Sicilia e Riggiu n Calabbria attravirsannu lu strittu di Missina a pârtiri dû 2036. 

Lu pruggettu appruvatu si cumponi di na campata ùnica di 3.300 metri chi nni facissi lu ponti a campata ùnica cchiù loncu dû munnu. Supra lu ponti ci avissi a passari n'autostrata e na duppia lìnia di firruvìa.

## Lijami di fora
* Lu situ dâ sucità ''Stretto di Messina''

Catigurìa:Sicilia
Catigurìa:Calabbria
Cristiani

La palora Cristiani pò vuliri dìciri:

* Cristianu (cridenti)
* Cristianu (pirsuna)
* Cristianu (nomu)
Mussurmanu

Cu lu tèrmini **mussurmanu** si ntenni na pirsuna chi cridi a l'islam, riliggiuni funnata di Maumettu. Quarchi vota cu lu tèrmini genèricu *mussurmani* si ntenni lu nzemi di tutti li pòpuli di riliggiuni islàmica, comu siddu forra nu pòpulu ùnicu.

Catigurìa:Riliggiuni
Catigurìa:Sucità
Arabbu (disambiguitati)

*L'àrabbu è na lingua semìtica.
*Àrabbu è puru tuttu chiddu chi si pò rifiriri o chi havi nu liami cû la pinìsula aràbbica.
Seria A (palluni)

*St'articulu parra dâ Seria A di palluni. Pi âutri significati di Seria A, taliati *Seria A (disambiguitati)*

La *'seria A*' rapprisenta li megghiu squatri italiani di [[palluni]]. Ogni annu si svorgi nu campiunatu cu [[giruna a l'italiana]] pi ditirminari lu *campiuni d'Italia*, a cui veni assignatu l'accussidittu *scudettu''. Li squatri ca vinceru cchiù scudetti sunnu la Juventus (ca nà vinciutu 36), l'Inter (ca nà vinciutu 20), e lu Milan (ca na vinciutu 19). Doppu c'è u Genoa (ca na vinciutu 9).

## Campiunatu di caùciu talianu
* Seria A di palluni 1993-1994
* Seria A di palluni 1994-1995
* Seria A di palluni 1995-1996
* Seria A di palluni 1996-1997
* Seria A di palluni 1997-1998
* Seria A di palluni 1998-1999
* Seria A di palluni 1999-2000
* Seria A di palluni 2000-2001
* Seria A di palluni 2001-2002
* Seria A di palluni 2002-2003
* Seria A di palluni 2003-2004
* Seria A di palluni 2004-2005
* Seria A di palluni 2005-2006
* Seria A di palluni 2006-2007
* Seria A di palluni 2007-2008
* Seria A di palluni 2008-2009
* Seria A di palluni 2009-2010
* Seria A di palluni 2010-2011
* Seria A di palluni 2011-2012
* Seria A di palluni 2012-2013
* Seria A di palluni 2013-2014
* Seria A di palluni 2014-2015
* Seria A di palluni 2015-2016
* Seria A di palluni 2016-2017
* Seria A di palluni 2017-2018
* Seria A di palluni 2018-2019

## Li squatri dî riggiuni di lingua siciliana
Attuarmenti nun ci nne squatri siciliani ndâ Seria A. Doppu aviri avutu tri squatri n seri A, lu Calcio Catania, ccu lu Missina fu radiatu a causa dû fallimentu dâ sucitati. U Palemmo, ambeci, ie nda Seria B.

Ntra chiddhi calabbrisi, dopu a scinnuta dâ Reggina ntô 2009, u Cutroni chianau pi la prima vota nta Seria A nnô 2015-2016, ma scinniu in Seria B ndo 2018.

U Lecci, ambeci, ie in Seria A dô 2022.

## Talìa puru

*Seri B

Seria A
Nurrizza

Lu **nurrizza** è na fìmmina ca pruvvidi a l'addattamentu d'un bamminu nun sò, speci d'arreri cumpenzu.

Catigurìa:Rolu
Catigurìa:Prufissioni
Giorgiu La Pira

**Giorgio La Pira** (Puzzaddu, 9 di jinnaru 1904 – Firenzi, 5 di nuvèmmiru 1977) fu n'omu pulìticu sicilianu. Ntô 1946 fici parti di l'Assimblea Custituenti taliana. Ntô 1951 fu appoi sìnnicu di Firenzi.

## Liami esterni

* Cumitatu nazziunali pû Cintinariu dâ nàscita
* Istituto Universitario Europeo, nasciutu di na sò idea
* La rilazzioni di La Pira ntâ Suttacummissioni I (archivi dâ Camira)
* United Cities and Local Governments 

La Pira, Giorgiu
La Pira, Giorgiu
La Pira, Giorgiu
La Pira, Giorgiu
Mustazzu

thumb|300px|Nietzsche purtava nu paru di mustazzi esemplari.
Lu **mustazzu** è nu baffu futu e di nutèvuli lunghizza. L'òmu chi lu porta è qualificatu di mustazzutu.

Catigurìa:Anatumìa